शहर के डाक बंगला परिसर में रविवार को संविधान निर्माता डॉ.भीमराव अंबेडकर की जयंती को मनाने को लेकर डॉ.भीमराव अंबेडकर जयंती आयोजन समिति की बैठक हुई। अध्यक्षता समिति अध्यक्ष रामेश्वर प्रसाद घोरेठा ने की। इसमें 14 अप्रैल को बाबा साहेब की जयंती धूमधाम से ऊंट व घोडों, हंसगाडी व बैंड की धुनों से साथ मनाने का निर्णय किया। समिति के जगदीश निझर, राजेश मंडोवरा, भोलाराम धानका व मदनलाल मीणा ने बताया कि शोभायात्रा उपखंड कार्यालय के पास से रवाना होकर महाराजा गार्डन में पहुंचेगी, जहां मुख्य कार्यक्रम होगा। खेमराज वर्मा, अमरचंद चांवला, दिनेश वाल्मिकी व श्यामबाबू सिसोदिया ने कहा कि अपने -अपने वार्डो व गांवाें की जिम्मेदारी लेकर कार्यकर्ता घर-घर जाकर बाबा साहेब का चित्र व पंपलेट भेंट कर कार्यक्रम में भाग लेने के लिए न्योता देकर आए। पूर्व प्राचार्य सुवालाल वर्मा, पूर्व एबीईईआे देवाराम बुनकर, प्रहलाद सहाय चौपडा, पूर्व प्राचार्य जगदीश बरवड, मदनलाल वाल्मीकि, सूंणालाल धानका, सूरजमल वर्मा, बोदूराम वर्मा, कल्याण सहाय चौपडा, धूडाराम धोबी, सुनील वर्मा, गोपाल वर्मा, बिरदीचंद वर्मा, सांवरमल बिंवाल, गोपाल वर्मा, बबलू धनका आदि मौजूद थे।